Не так даўно быў дома, на Брэстчыне. Сустракаўся з роднымі і блізкімі — святкавалі юбілей старэйшай сястры, споўнілася ёй 80 гадоў. Асобная размова, якое гэта шчасце ў сваім узросце быць малодшым брацейкам! А скажу толькі пра тое, што сустрэча была вельмі прыемная і сардэчная. Бо за сталом, па завядзёнцы, сабралася не толькі сям'я. Гаманілі, успаміналі, спявалі, частаваліся суседзі і аднавяскоўцы, былі дзве мае аднакласніцы.